Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) és a
Paragraph Index: 1791

3. A foglalkoztatás területén tapasztalható problémák A korábbi beszámolók szinte mindegyikében szóltunk a roma munkavállalókkal szembeni elõítéletekrõl, a hátrányos megkülönböztetés jelenségérõl, valamint az ezek ellen való fellépés jogi lehetõségeirõl. Ezúttal azokat az ügyeinket szeretnénk ismertetni, amikor kisebbségi önkormányzati képviselõk azért fordultak hozzánk, mert azt tapasztalták, hogy foglalkoztatásuk során hátrányos megkülönböztetés érte õket, és ez, feltételezésük szerint összefüggésben állhatott tisztségükkel, megbízatásukkal.48 E panaszok abból adódhatnak, hogy a kisebbségi önkormányzati feladatatok eredményes ellátása rendszeres egyeztetéseket tesz szükségessé a helyi önkormányzat képviselõ-testületével. Ezek a tárgyalások a települések egy részében nyugodt körülmények között zajlanak, azonban vizsgálataink során gyakran szembesülünk éles vitákkal is. Tapasztalataink szerint e konfliktusok nem minden esetben maradnak a korrekt partnerség keretein belül, és akár odáig is fajulhatnak, hogy egyes képviselõ-testületek a munkáltatói jogköreiket felhasználva próbálnak nyomást gyakorolni a kisebbségi önkormányzat tagjaira. A korábbi években erre fõképp azokon a településeken történt kísérlet, ahol a kisebbségi önkormányzat képviselõje a testület székhelye szerinti polgármesteri hivatalban dolgozott. Az ilyen jellegû „ráhatás” lehetõsége azt követõen szûnt

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes